als_Latn dik_Latn sag_Latn
Rritja e temperaturave globale po ndikon negativisht edhe në drejtime të tjera. Si pasojë e ndryshimeve klimatike, shkencëtarët kanë vërejtur se malaria po përhapet me ritme shumë të shpejta në botë. Kryesisht, më të prekur janë banorët e Afrikës dhe Amerikës së Jugut. Ata po rrezikohen më shumë nga pickimi i mushkonjave gjatë këtyre viteve të nxehta. Kërkuesit janë të mendimit se rritja e mëtejshme e temperaturave në të ardhmen, do të shtojë miliona raste të infektuarish me malarie.
Por fakti më shqetësues sipas tyre, është se kjo sëmundje po përhapet me shpejtësi edhe në rajone të reja. Raste të malaries janë evidentuar edhe në lartësi malore, aty ku temperaturat janë më të ulëta. Sipas të dhënave të fundit të Organizatës Botërore të Shëndetësisë, në 2012-ën janë shënuar rreth 207 milionë raste me malarie, si dhe 627 mijë të vdekur.
als_Latn als_Latn